Temeljem članka 26. Statuta Općine Garčin (''Službeno glasilo Općine Garčin'' broj 4/2021), a u vezi sa člankom 30. stavkom 5. Pravilnika o provedbi mjere 07 ''Temeljne usluge i obnova sela u ruralnim područjima'' iz Programa ruralnog razvoja Republike Hrvatske za razdoblje 2014. -2020. (''Narodne novine'' 48/18 i 91/18) Općinsko vijeće Općine Garčin na 2. sjednici općinskog vijeća održanoj dana 19.07.2021. godine donosi

**O D L U K U**

**o davanju suglasnosti za provedbu projekta Rekonstrukcija i dogradnja društvenog doma u Trnjanima**

**za kandidiranje projekata na natječaj mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje**

**2014. – 2020. godine**

**Članak 1.**

Ovom Odlukom daje se suglasnost za provedbu projekta ''Rekonstrukcija i dogradnja društvenog doma u Trnjanima'' u ulici Svetog Marka u okviru mjere 07 ''Temeljne usluge i obnova sela u ruralnim područjima'', podmjere 7.4., tip operacije 7.4.1. ''Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu'' iz Programa ruralnog razvoja Republike Hrvatske za razdoblje 2014. – 2020. godine, te se njome ovlašćuje Općina Garčin za prijavu na natječaj.

Podnositelj Zahtjeva za potporu – Korisnik potpore je Općina Garčin.

Provoditelj projekta je OPĆINA GARČIN iz Garčina, Ulica kralja Tomislava 92, OIB: 71476380427.

**Članak 2.**

Prilog ove Odluke je ''Opis projekta / operacije'' koji čini njezin sastavni dio.

**Članak 3.**

Ova Odluka stupa na snagu prvog sljedećeg dana od dana donošenja, a objavit će se u ''Službenom glasilu Općine Garčin'' i na Internet stranicama Općine Garčin [www.opcina-garcin.hr](http://www.opcina-garcin.hr) .

**OPĆINA GARČIN**

**OPĆINSKO VIJEĆE**

**KLASA: 021-01/21-01/95**

**UR.BROJ: 2178/06-01-21-01**

**Garčin, 19.07.2021. godine**

 **Predsjednik Općinskog vijeća**

 **Mato Jerković**